एलेस्टर कुक
एलेस्टर नेथन कुक (जन्म २५ डिसेम्बर, १९८४) अङ्ग्रेजी क्रिकेट खेलाडी हुन्। उनी बायाँ हाते सुरूवाती ब्याट्सम्यान, इङ्ल्यान्ड राष्ट्रिय क्रिकेट टिमको टेष्ट टोलीका कप्तान तथा एकदिवसीय टोलीको भूतपूर्व कप्तान हुन्। उनी काउन्टी क्रिकेटमा इसेक्स काउन्टी क्लबबाट खेल्छन्। उनले इसेक्स युवा क्लबबाट खेले र प्रथम ११ मा सन् २००३ मा परे। उनले विभिन्न युवा टिमबाट खेलिरहे जब सन् २००६ मा राष्ट्रिय टिममा खेल्ने मौका पाए। उनी प्राय स्लीप स्थानमा फिल्डिङ गर्छन्।

पश्चिम इन्डिजमा ई.सी.बी राष्ट्रिय एकेडेमीसंगै टुरमा रहँदा उनलाई इङ्ल्यान्ड राष्ट्रिय क्रिकेट टिममा भारत विरूद्ध मार्कस ट्रेस्कोथिकको सट्टा खेलाईएको थियो जहाँ उनले प्रथम टेष्ट शतक बनाएका थिए। उनले २१ वर्षको उमेरमा प्रथम राष्ट्रिय टेष्ट खेल खेलेका थिए र प्रथम वर्षमा १,००० रन बनाउन सफल भए। उनी १,५००, २,०००, ३,०००, ४,०००, ५,००० र १०,००० टेष्ट रन बनाउने सबभन्दा कान्छा अङ्ग्रेज हुन्। यसका लागि उनले भारत, पाकिस्तान, पश्चिम इन्डिज तथा बङ्गलादेश विरूद्ध शतक बनाएका थिए। 

क्रिकेट खेलाडीहरू
सन् १९८४ मा जन्म